b'\n_START_ARTICLE_\nFechner (m\xc3\xa5nekrater)\n_START_SECTION_\nOmgivelser\n_START_PARAGRAPH_\nFechnerkrateret er forbundet med den vestlige rand af det store Planckbassin. Fechners \xc3\xb8stlige rand sk\xc3\xa6rer Vallis Planck, som er en lang, bred kl\xc3\xb8ft i overfladen i retningen nord-nordvest. Denne dal tr\xc3\xa6nger ind i kraterets syd\xc3\xb8stlige rand og forts\xc3\xa6tter nordp\xc3\xa5 fra ydersiden af den nord\xc3\xb8stlige rand.\n_START_SECTION_\nKarakteristika\n_START_PARAGRAPH_\nEt lille, sk\xc3\xa5lformet krater med forholdsvis h\xc3\xb8j albedo er forbundet med Fechners vestlige rand. Dette satellitkrater med navnet "Fechner C" er omgivet af et d\xc3\xa6kke af lyse udkastninger, som ogs\xc3\xa5 ligger over den sydvestlige del af Fechners kraterbund. Kraterranden er ret nedslidt og eroderet, og den \xc3\xb8stlige halvdel helt omformet p\xc3\xa5 grund af kl\xc3\xb8ften og virkningen af det n\xc3\xa6rliggende Planckkrater. Kraterbunden indeholder adskillige sm\xc3\xa5kratere.'